

**РЕПУБЛИКА СРБИЈА**

**ЈАВНИ ИЗВРШИТЕЉ**

**АЛЕКСАНДАР ТОДОРОВИЋ**

**Крагујевац**

**Др Зорана Ђинђића бр.22/2**

**Телефон: 034/209-242**

**Број предмета: ИИВ 53/23**

**Дана: 07.07.2025. године**

Јавни извршитељ Александар Тодоровић, Крагујевац у извршном предмету извршнoг повериoцa UNICREDIT BANK SRBIJA A.D., BEOGRAD (STARI GRAD), Београд, ул. Рајићева бр. 27-29, чији је пуномоћник адв. Небојша Карановић, Нови Сад, Мирослава Антића бр. 5, против извршног дужника Лела Васић, 34000 КРАГУЈЕВАЦ, ул. Бреснички до бр. 71, ради намирења новчаног потраживања, по службеној дужности, донео је дана 07.07.2025. године следећи:

# З А К Љ У Ч А К

 **I ОДРЕЂУЈЕ СЕ по избору извршног повериоца продаја непосредном погодбом покретних ствари у власништву извршног дужника** и то:

1. Телевизор марке „SHARP“ – процењена вредност 15.000,00 динара,
2. Сто за телевизор – процењена вредност 8.000,00 динара,
3. Микроталасна пећница – процењена вредност 5.000,00 динара,
4. Замрзивач марке „BEKO“ – процењена вредност 10.000,00 динара.

**II**  Уговор о продаји покретних ствари из става I изреке, може се закључити у року од 30 дана од дана објављивања овог закључка, између купца и јавног извршитеља у име и за рачун извршног дужника. Цена из уговора о продаји мора бити исплаћена у року од 8 дана од доношења закључка о додељивању предметних покретних ствари. **Уговор о продаји закључује се са лицем које је потписало споразум са извршним повериоцем о цени и року за плаћање цене и о томе обавестило јавног извршитеља.**

**III**  **Писмени споразум са извршним повериоцем** **о продаји предметних покретних ствари непосредном погодбом** доставља се лично у канцеларији јавног извршитеља сваког радног дана од 12 до 14 часова, или путем поште на адресу ул. Др Зорана Ђинђића бр.22/2, Крагујевац, **најкасније до 28.07.2025. године**.

**IV** Купац је дужан да непосредно пре закључења уговора о продаји, положи јемство у износу од 15% од процењене вредности предметних покретних ствари, на намеснки рачун јавног извршитеља број 265-6650310000274-92 са позивом на број ИИв-53/2023, сврха уплате јемсто за закључење у говора о купопродаји, под претњом пропуштања.

**V** Покретне ствари се могу видети уз претходну најаву јавном извршитељу.

**VI** Овај закључак објављује се на огласној табли Коморе јавних извршитеља.

.

# О б р а з л о ж е њ е

Решењем о извршењу Основног суда у Крагујевцу И Ив-135/2023 од 13.02.2023. године, одређено је извршење на целокупној имовини извршног дужника.

Имајући у виду да се након неуспеле друге електронске јавне продаје по закључку овог јавног извршитеља од 22.05.2025. године, одржане дана 20.06.2025. године извршни поверилац изјаснио да се преостале покретне ствари извршног дужника продају непосредном погодбом, на основу чл. 23, 244, 247, а у вези са чланом 189. Закона о извршењу и обезбеђењу, одлучено је као у изреци закључка.

|  |  |  |
| --- | --- | --- |
| **ПОУКА О ПРАВНОМ ЛЕКУ:**Против овог закључка приговор није дозвољен. |  | **ЈАВНИ ИЗВРШИТЕЉ**\_\_\_\_\_\_\_\_\_\_\_\_\_\_Александар Тодоровић |

Дн-а

-Пуномоћнику извршног повериоца

-Извршном дужнику

-Комори јавних извршитеља за огласну таблу

-Основном суду у Крагујевцу за огласну таблу и интернет страницу (информатичару)